turjo4nis/wikipedia-bn-dump-20250701 huggingface dataset:
বাপ্পা মজুমদার

শুভাশিস মজুমদার বাপ্পা (জন্ম: ৫ ফেব্রুয়ারী ১৯৭২), যিনি বাপ্পা মজুমদার নামে অধিক পরিচিত, একজন বাংলাদেশী সঙ্গীতশিল্পী, গীতিকার এবং সুরকার। তরুণ ভক্তদের কাছে সমসাময়িক গান এবং চলাফেরার কারণে তিনি বাপ্পা দা নামে পরিচিত। তিনি মূলত বাংলা রোমান্টিক গানের জন্য পরিচিত। তার ব্যান্ড, দলছুট। তিনি ব্যান্ড এবং নিজের জন্যই গান লেখার পাশাপাশি তিনি অন্যান্য শিল্পীদের জন্যেও গান লিখেছেন। সাম্প্রতিক সময়ে তিনি বাংলাদেশের আরেকজন বিখ্যাত সঙ্গীতশিল্পী ফাহমিদা নবীর সাথে একটি গানের অ্যালবাম রেকর্ড এবং পরিবেশন করেছেন, যা বাংলাদেশের পূর্বের সকল রেকর্ড ভেঙেছে। তিনি চ্যানেল ওয়ানে টেলিভিশন অনুষ্ঠান দ্য ওয়ান, অ্যা মিউজিকাল টক শো-এর উপস্থাপনা করেছেন। পরবর্তীকালে ২০১০ সালে এই টেলিভিশন চ্যানেলটির সম্প্রচার বন্ধ হয়ে যায়। তার একক অ্যালবাম, সূর্যস্নানে চল ২০০৮ সালে বের হয়। সপ্তম একক অ্যালবাম, দিন বাড়ি যায়, প্রকাশিত হয় ২০০৫ সালের ফেব্রুয়ারিতে। এক মুঠো গান ২, বের হয় ২০১০ সালের ফেব্রুয়ারিতে। ২০১৪ সালের ১৬ জুলাই প্রকাশিত হয় তার দশম একক অ্যালবাম জানি না কোন মন্তরে। তিনি সমসাময়িক অন্যান্য সঙ্গীত শিল্পীদের সাথেও কাজ করেছেন, এর মধ্যে রয়েছেন, সামিনা চৌধুরী, ফুয়াদ আল মুকতাদির, শায়ান চৌধুরী অর্ণব, মিলা ইসলাম, দিলশাদ নাহার কনা, এলিটা করিম।

প্রাথমিক জীবন 
শুভাশিস মজুমদার বাপ্পা ১৯৭২ সালে জন্ম নেন। তার বাবা সঙ্গীতজ্ঞ ওস্তাদ বারীণ মজুমদার এবং মা ইলা মজুমদার। তিনি একটি সঙ্গীত পরিবারের মধ্যে বেড়ে উঠেন। বাবা-মা দুজনই শাস্ত্রীয় সঙ্গীত শিল্পী হওয়ায় তাকে বাড়ির বাইরে গান শিখতে যেতে হয় নি। তার সঙ্গীতের হাতেখড়ি শুরু হয় পরিবারের কাছ থেকে। পরবর্তীকালে, সঙ্গীতজ্ঞ ওস্তাদ বারীন মজুমদারের সঙ্গীত শিক্ষা প্রতিষ্ঠান মণিহার সঙ্গীত একাডেমী-তে তিনি শাস্ত্রীয় সঙ্গীতের উপর পাঁচ বছর মেয়াদী একটি কোর্স গ্রহণ করেন। যদিও তিনি বলেন, “আমি মনে করি না ক্লাসিকাল গানের এই প্রশিক্ষণ পর্যাপ্ত এবং তাই এই ধরনের গান গাওয়ার জন্য রত থাকতে পারি না”। তিনি সঙ্গীত জীবন শুরু করেন গিটারবাদক হিসেবে। প্রাথমিক সঙ্গীত জীবনে তিনি প্রায় বিখ্যাত সঙ্গীত শিল্পীদের সাথে গান গেয়েছেন। তিনি সঙ্গীত শিল্পী হিসেবে আত্মপ্রকাশ করেন ১৯৯৫ সালে তার প্রথম অ্যালবাম তখন ভোর বেলা প্রকাশের মাধ্যমে। এরপর থেকে তিনি এযাবৎ নয়টি স্টুডিও এ্যালবাম প্রকাশ করেন এবং ২০০-এর বেশি এ্যালবামের প্রযোজনা করেন।

ব্যক্তিগত জীবন 
২০০৮ সালের ২১ মার্চ মেহবুবা মাহনূর চাঁদনীকে বিয়ে করেন, যিনি একজন বাংলাদেশী মডেল, টেলিভিশন অভিনেত্রী এবং নৃত্যশিল্পী। ব্যক্তিগত জীবনে তিনি একজন প্রযুক্তি আসক্ত ব্যক্তি যিনি কম্পিউটার গেমস, গান এবং কম্পিউটার সফটওয়্যার নিয়ে ব্যস্ত থাকতে পছন্দ করেন।

ডিস্কোগ্রাফি

ব্যান্ড

দলছুট

একক

পুরস্কার ও সম্মানা 
সত্তা চলচ্ছিত্রের গানে সূর করার জন্য ২০১৯ সালে শ্রেষ্ঠ সঙ্গীত সুরকার হিসেবে জাতীয় চলচ্চিত্র পুরস্কার অর্জন করেন বাপ্পা মজুমদার।

আরো দেখুন 

 বাপ্পা মজুমদার সুরারোপিত চলচ্চিত্র

তথ্যসূত্র

বহিঃসংযোগ 
 
 
 বাপ্পা মজুমদারের জীবনী

১৯৭২-এ জন্ম
জীবিত ব্যক্তি
বাংলা ভাষার সঙ্গীতশিল্পী
বাংলাদেশী গায়ক-গীতিকার
বাংলাদেশী গীতিকার‏‎
বাংলাদেশী সুরকার‏‎
বাংলাদেশী গিটারবাদক
বাংলাদেশী হিন্দু‏‎
দলছুটের সদস্য
নটর ডেম কলেজ, ঢাকার প্রাক্তন শিক্ষার্থী
শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
২১শ শতাব্দীর বাংলাদেশী গায়ক
২০শ শতাব্দীর বাংলাদেশী গায়ক
ঢাকার সঙ্গীতজ্ঞ
উপমহাদেশ

উপমহাদেশ এক ব্যাপক বিস্তৃত, সম্পর্কযুক্ত ও স্বয়ংসম্পূর্ণ ভূমিমণ্ডল যা কোন একটি মহাদেশকে বিভক্ত করে গঠিত হয়ে থাকে। অভিধানে বর্ণিত হয়েছে যে, উপমহাদেশ বলতে একটি নিশ্চিত ভৌগোলিক এলাকা অথবা রাজনৈতিকভাবে স্বাধীন অঞ্চলকে বুঝায় যা মহাদেশের অনুরূপ অথবা, একটি বিরাট অঞ্চল কিংবা আরও বেশি অথবা কম স্বয়ংসম্পূর্ণ মহাদেশীয় উপ-বিভাগ।

ইংরেজিতে উপমহাদেশ বলতে মূলতঃ ভারতীয় উপমহাদেশকে বুঝানো হয়ে থাকে। সাধারণতঃ, বাংলাদেশ, ভারত, পাকিস্তান, নেপাল, ভুটান, মালদ্বীপ ও শ্রীলঙ্কাকে নিয়ে ভারত উপমহাদেশ গঠিত। এ অঞ্চলে হিমালয় পর্বতমালা রয়েছে। এছাড়াও, ভূ-সাংস্কৃতিক পরিমণ্ডলে এশিয়া মহাদেশের অন্যান্য অঞ্চল থেকে পৃথক করেছে। গোবি মরুভূমি, পামির মালভূমি, বৃষ্টিস্নাত বনাঞ্চল, পাহাড়-পর্বত, সাগর-উপসাগর-মহাসাগরও এ অঞ্চলে বিদ্যমান। অজস্র ভাষা, গোত্র, ধর্ম রয়েছে যা পৃথিবীর অন্য যে কোন মহাদেশের প্রায় অনুরূপ।

তথ্যসূত্র

আরও দেখুন 
 এশিয়া
 বাংলাদেশ
 বঙ্গোপসাগর

মহাদেশ
ইস্টার্ন ফেডারেল ক্রেডিট ইউনিয়ন বীমা ভবন

ইস্টার্ন ফেডারেল ক্রেডিট ইউনিয়ন বীমা ভবন বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল মতিঝিলে অবস্থিত। এটির উচ্চতা ১০১ মিটার (৩৩১ ফুট) এবং এটি মোট ২৭টি তলা নিয়ে গঠিত। এটি ইস্টার্ন ফেডারেল ক্রেডিট ইউনিয়ন ইন্স্যুরেন্স সদরদপ্তর। এটি ঢাকা শহরের আকাশচুম্বী ভবনগুলোর মধ্যে অন্যতম। ১৯৭২ সালে নির্মিত এই ভবনটি ১৯৮৫ সাল পর্যন্ত বাংলাদেশের সর্বোচ্চ আকাশচুম্বী ভবনের তালিকায় ছিল। পরে বাংলাদেশ ব্যাংক ভবন সম্পন্ন হলে এটি সেই মর্যাদা হারায়।

আরও দেখুন 
 সেনা কল্যাণ ভবন
 বাংলাদেশ ব্যাংক ভবন
 বোরাক টাওয়ার

তথ্যসূত্র 

ঢাকার ভবন ও স্থাপনা
বাংলাদেশের গগনচুম্বী দাপ্তরিক ভবন
মতিঝিল থানা
জনতা ব্যাংক ভবন

জনতা ব্যাংক ভবন বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল মতিঝিলে অবস্থিত। এটির উচ্চতা ৭৭.১৮ মিটার (২৫৩.২২ ফুট)  এবং এটি মোট ২৪টি তলা নিয়ে গঠিত। এখানে বাংলাদেশের অন্যতম প্রধান ব্যাংক, জনতা ব্যাংকের প্রধান কার্যালয় অবস্থিত। ১৯৮৫ সালে নির্মিত এই ভবনটি বাংলাদেশের সুউচ্চ ভবনগুলোর মধ্যে অন্যতম। বর্তমানে এটি বাংলাদেশের ৩৭তম সুউচ্চ ভবন। এই ভবনটি নির্মাণ করেছে কনকর্ড গ্রুপ।

আরও দেখুন 
 সেনা কল্যাণ ভবন
 বাংলাদেশ শিল্প ব্যাংক ভবন
 ইস্টার্ন ফেডারেল ক্রেডিট ইউনিয়ন বীমা ভবন

তথ্যসূত্র 

ঢাকার ভবন ও স্থাপনা
মতিঝিল থানা
বাংলাদেশের ব্যাংক ভবন
বাংলাদেশের গগনচুম্বী দাপ্তরিক ভবন
নাভানা টাওয়ার

নাভানা টাওয়ার বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল গুলশানে অবস্থিত। এটির উচ্চতা ৭৪ মিটার (২৪৩ ফুট) এবং এটি মোট ২৩টি তলা নিয়ে গঠিত। এটি ঢাকা শহরের আকাশচুম্বী ভবনগুলোর অন্যতম ভবন।

আরও দেখুন 
 কনকর্ড গ্র্যান্ড
 সেনা কল্যাণ ভবন
 বাংলাদেশ শিল্প ব্যাংক ভবন

তথ্যসূত্র 

ঢাকার ভবন ও স্থাপনা
বাংলাদেশের গগনচুম্বী অট্টালিকা
ইদ্রিছ শাহ

ইদ্রিছ শাহ (১৬ জুন ১৯২৪- ২৩ নভেম্বর ১৯৯৬) (, ফার্সি: ادریس شاه, উর্দূ: ادریس شاه, হিন্দি: इदरीस शाह) ছিলেন পাশ্চাত্যের সুপরিচিত সুফি সাধক, প্রচারক। তিনি তিন ডজনেরও বেশি বইয়ের লেখক। ইদ্রিছ শাহ, সাইয়্যেদ ইদ্রিছ হাশেমী এবং ছদ্মনাম আরকোন দারাউল নামে পরিচিত।

জন্ম 
ইদ্রিছ শাহ ভারতের হিমাচল প্রদেশের শিমলা অঞ্চলে ১৯২৪ সালের ১৬ জুন তারিখে জন্ম গ্রহণ করেন। তার মায়ের নাম সায়েরা এলিজাবেথ লুজিয়া শাহ এবং পিতা সর্দার ইকবাল আলী শাহ ছিলেন আফগান বংশোদ্ভূত একজন ভারতীয় লেখক ও কুটনৈতিক। পৈতৃক বংশ পরম্পরায় তিনি মুছাবী ও সৈয়দ গোত্রীয় ছিলেন। তার দাদা সৈয়দ আমজাদ আলী শাহ ছিলেন ভারতের উত্তর প্রদেশের সার্দানা রাজ্যের নবাব।

জীবন ধারা 
ইদ্রিছ শাহ মূলত লন্ডন ও আক্সফোর্ডে বেড়ে উঠলেও পাশ্চাত্য ও প্রাচ্যের নানা দেশে তার বিচরণ পরিলক্ষ্যিত হয়। তিনি চিন্তিয়া (কাশফি) কাবরানীর সাথে ১৯৫৮ সালে বিবাহ বন্ধনে আবদ্ধ হলে তিনি এক পুত্র ও দুই সন্তনের জনক হন।

মৃত্যু 
নভেম্বর ২৩, ১৯৯৬ সালে লন্ডনে ইদ্রিছ শাহ ৭২ বছর বয়সে মৃত্যু বরণ করেন। তার মৃত্যু সম্পর্কীত দ্যা টেলিগ্রাফ এর রিপোর্ট হতে জানা যায় আফগানিস্তান ও রাশিয়ার যুদ্ধে তিনি আফগান মোজাহেদদের সাথে সংশ্লিষ্ট ছিলেন। তিনি একটি সংস্কৃতি চর্চা ও গবেষণা কেন্দ্রের পরিচালক, রয়েল হিউম্যান সোসাইটি এবং রয়েল হসপিটাল এন্ড হোম ফর ইনকিউরেবলস্ এর প্রশাসক এবং এ্যাথেনিয়াম ক্লাবের মেম্বার পদে দায়িত্ব পালন করেন। তার বইয়ের পনের মিলিয়ন সংখ্যা বিক্রি হয়ে যায় মৃত্যুর সমসাময়িক কালে এবং বহু আন্তর্জাতিক পত্র-পত্রিকায় বহুল আলোচিত হয়।

তথ্যসূত্র 

পাশ্চাত্য ছুফি ধারা
১৯২৪-এ জন্ম
১৯৯৬-এ মৃত্যু
শিমলার ব্যক্তি
স্কটিশ বংশোদ্ভূত ভারতীয় ব্যক্তি
যুক্তরাজ্যে ভারতীয় অভিবাসী
শাহ পরিবার
ব্রিটিশ লেখক
আফগান লেখক
সুফি লেখক
সুফি শিক্ষক
নকশবন্দি তরিকা
ভারতীয় বংশোদ্ভূত ইংরেজ ব্যক্তি
স্কটিশ বংশোদ্ভূত ইংরেজ ব্যক্তি
২০শ শতাব্দীর ভারতীয় মুসলিম
পশতুন বংশোদ্ভূত ভারতীয় ব্যক্তি
হৃদয় খান

হৃদয় খান (জন্ম: ০৩ জানুয়ারি ১৯৯১) একজন বাংলাদেশী গায়ক এবং সুরকার। ২০০৮ সালে তার প্রথম অ্যালবাম "হৃদয় মিক্স" প্রকাশিত হয়। তিনি বাংলাদেশের সুরকার। প্রথম অ্যালবাম প্রকাশের পর আর তাকে পেছনে ফিরে তাকাতে হয়নি।

জন্ম ও পরিচয়
হৃদয় খান ১৯৯১ সালের ০৩ জানুয়ারি ঢাকায় জন্মগ্রহণ করেন। পরিবারে দুই ভাই ও এক বোনের মাঝে হৃদয় বড়।ছোট ভাই প্রত্যয় খান একজন গায়ক,সুরকার ও সংগীত পরিচালক। মা শেফালী খান ও তার বাবা রিপন খান, যিনি বাংলাদেশের "জিঙ্গেল কিং" নামে পরিচিত। তার দাদা মইনুল ইসলাম খান একজন সঙ্গীতশিল্পী এবং সঙ্গীত প্রশিক্ষক ছিলেন।

সংগীত জীবন
হৃদয় খানের গান গাওয়া কিংবা কম্পোজিশনের শুরু কিশোর বয়সে। তার দাদা ছিলেন গানের ওস্তাদ। বসার ঘরে ছেলেমেয়েদের তিনি নিয়মিত গান শেখাতেন। সেই পথ ধরে বাবা রিপন খানও হলেন নামকরা সঙ্গীতশিল্পী। লিটল জুয়েলস স্কুলেই তার পড়াশোনার হাতেখড়ি। ২০০৮ সালে লেজার ভিশন থেকে 'হৃদয় মিক্স' বাজারে আসে। সেই অ্যালবামের কয়েকটি গান তাতে দ্রুত জনপ্রিয় বানিয়ে দেয়। এর পরে তার আরও কয়েকটি অ্যালবাম বের হয়।

ব্যক্তিগত জীবন
হৃদয় খান ২০১০ সালে জনপ্রিয়  মডেল ও অভিনেত্রী সুজানা জাফর  এর প্রেমে পরেন। প্রায় তিন বছর প্রেম করার পর ২০১৪ সালের ১ আগস্ট দুজনে বিবাহ বন্ধনে আবদ্ধ হন । কিন্তু বিয়ের মাত্র আট মাসের মধ্যে দাম্পত্য কলহের জের ধরে ৬ এপ্রিল ২০১৫ সালে একে অপরের থেকে বিচ্ছেদ হয়ে যান। সেপ্টেম্বর ২০১৭ সালে, তিনি হুমাইরাকে বিয়ে করেন। ২০২৪ সালে  হুমাইরার সাথেও তার বিবাহবিচ্ছেদ হয়।

ডিস্কোগ্রাফি 

সিনেমা’র গানের অ্যালবাম
 চোরাবালি
 মোস্ট ওয়েলকাম
 এইতো ভালবাসা
 অবুঝ ভালবাসা
 আমার প্রাণের প্রিয়া
 টেলিভিশন
 আই লাভ ইউ (২০১২)
 অ্যান্ট স্টোরি
আমি শুধু চেয়েছি তোমায় (২০১৪)

পুরস্কার ও মনোনয়ন
টেলিভিশন রিপোর্টার্স অ্যাসোসিয়েশন অব বাংলাদেশ পুরস্কার

ভারত-বাংলাদেশ চলচ্চিত্র পুরস্কার

তথ্যসূত্র 

১৯৯০-এ জন্ম‏‎
বাংলাদেশী গীতিকার
বাংলাদেশী সুরকার
বাংলাদেশী গায়ক
বাংলা ভাষার সঙ্গীতশিল্পী
জীবিত ব্যক্তি
লেজার ভিশনের শিল্পী
২১শ শতাব্দীর বাংলাদেশী সঙ্গীতশিল্পী
বাংলাদেশী সঙ্গীত পরিচালক
বাংলাদেশী গিটারবাদক
১৯৯১-এ জন্ম
জীবন বীমা টাওয়ার

জীবন বীমা টাওয়ার বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল মতিঝিলে অবস্থিত। এটির উচ্চতা  এবং এটি মোট ২১টি তলা নিয়ে গঠিত। বর্তমানে এটি জীবন বীমা কর্পোরেশন বাংলাদেশের প্রধান কার্যালয়। এছাড়া এই ভবনে অন্য বেশ কয়েকটি ব্যাংক ও অফিস রয়েছে। এটি টাওয়ারটি কনকর্ড গ্রুপ দ্বারা নির্মিত হয়।

চিত্রশালা

আরও দেখুন 
 বাংলাদেশ শিল্প ব্যাংক ভবন
 ইস্টার্ন ফেডারেল ক্রেডিট ইউনিয়ন বীমা ভবন

তথ্যসূত্র 

ঢাকার ভবন ও স্থাপনা
বাংলাদেশের গগনচুম্বী দাপ্তরিক ভবন
মতিঝিল থানা
১৯৭১-এ বাংলাদেশে প্রতিষ্ঠিত
১৯৭১-এ সম্পন্ন সুউচ্চ স্থাপনা
ইউনিক আক্রোপলিস

ইউনিক আক্রোপলিস বাংলাদেশের সবচেয়ে উঁচু তলার ভবন এবং ঢাকার দ্বিতীয় সর্বোচ্চ ভবন হবে বলে আশা করা হচ্ছে। এটি ঢাকার বাণিজ্যিক কেন্দ্র গুলশান এভিনিউতে অবস্থিত। ২০১৮ সালের ভিতর এটির সমস্ত কাজ সম্পন্ন করার পরিকল্পনা করা হয়েছে।

সুবিধাসমূহ 
টাওয়ার নিম্নলিখিত সুবিধাগুলি থাকবে:
 বিপণি বিতান
 ৫ তারকা হোটেল
 প্রায় ৮০০টি গাড়ির জন্য ৬টি বুনিয়াদ গাড়ি পার্কিং ব্যবস্থা
 গণমাধ্যম কেন্দ্র
 কনভেনশন হল
 আইটি অঞ্চল
 প্রদর্শনী হল
 অফিস - বাড়ি
 সম্মেলন কেন্দ্র

আরও দেখুন 
 নাভানা টাওয়ার
 বাংলাদেশ শিল্প ব্যাংক ভবন

তথ্যসূত্র 

ঢাকার ভবন ও স্থাপনা
জেব এটলাস

জেব এটলাস ১৯৭০ সালের ১৫ অক্টোবর ওরেগন এর পোর্ট ল্যান্ডে জন্মগ্রহণ করেন। তিনি "উইকিপিডিয়া:আমেরিকা, আমেরিকার" একজন সফটকোর পারফরমার এবং হার্ডকোর যৌন অভিনেতা।

জীবন বৃতান্ত এবং ক্যারিয়ার 
এটলাস বেড়ে উঠেছেন ওরেগন এর পোর্টল্যাণ্ড এ। ১৯৯৩ সালে ওরেগন স্টেট ইউনিভার্সিটি থেকে স্বাস্থ্য বিজ্ঞান এবং খেলাধুলার উপর বিশ্ববিদ্যালয় ডিগ্রি অর্জন করেন। একটি বডিবল্ডিং শো দেখার পর থেকে তিনি স্বাস্থ্য ফিটনেস ম্যাগাজিন গুলোর জন্য মডেলিং শুরু করেন। সেখান থেকে এটলাসের পরিচয় হয় এরোটিক ফটোগ্রাফার রন ললয়ড এর সাথে। ২০০৩ সালে এটলাস নেট ক্রিস্টিয়ানসনের সাথে যৌথভাবে ম্যান ম্যাগাজিনের "ম্যান অফ দ্যা ইয়ার"  নির্বাচিত হন। সে তার প্রথম সমকামী ওরাল সেক্স দৃশ্যে অভিনয় করে JakeCruise.com  কোম্পানীর সাথে। সে সমকামী এবং বিষমকামী উভয় ধরনের যৌন চলচ্চিত্রে অভিনয় করেছেন।

যৌন চলচ্চিত্র সমূহ 
 Body Solo (2002, Body Image Productions)
 Zeb Atlas Signature Series (2003, Body Image Productions)
 Zeb Atlas Unzipped (2003, MuscleHunks)
 The Caretaker (2004, MuscleGods)
 Bodybuilders' Jam X (2005, JimmyZ Productions)
 The Many Faces of Zeb (2005, HW Studios)
 Viva The Desert N' Las Vegas (2005, HW Studios)
 The Farm Hand (2005, HW Studios)
 Adventures In South Florida (2005, HW Studios)
 A God In Paradise (2006, Zeb Atlas Productions)
 The Hitchhiker (2007, MuscleGods)
 Mark Meets Zeb: The Texas Two Step (2007, Zeb Atlas Productions, with Mark Dalton)
 	
 Friends With Benefits (2007 Zeb Atlas Productions, with Devon Michaels and Johnny Castle)
 Zeb's Vegas Adventure (2007, Zeb Atlas Productions, with Aaron-Mark & Giovanni Volta)
 Bodybuilders' Jam 23 (JimmyZ Productions)
 Ocotillo (2008, ManifestMen)
 Zeb Atlas Serviced (2008, Jake Cruise Media)
 সেরা পুরুশষ প্রথম খন্ড - দ্যা ব্যাচেলর পার্টি , ২০০৮
 সেরা পুরুশষ দ্বিতীয় খন্ড - দ্যা ওয়েডিং পার্টি , ২০০৮
 Interviewing Muscle (২০০৯, Zeb Atlas Productions, with Giovanni Volta)
 Berlin Erotic Encounters (২০০৯, Zeb Atlas Productions)
 Sensual Training with Coach (২০০৯, Zeb Atlas Productions, with Hugo)

পুরস্কার এবং মনোনয়ন 
২০০৩ ম্যান ম্যাগাজিনের ম্যান অফ দ্যা ইয়ার (নেট ক্রিস্টিয়ানসনের সাথে যৌথভাবে) 
২০০৬ ম্যান ম্যাগাজিনের ম্যান অফ দ্যা ইয়ার। 
২০০৯ GayVN পুরস্কারঃ সেরা পার্শ্ব অভিনেতা 
২০০৯ GayVN পুরস্কারঃ সেরা ওরাল দৃশ্য ( ম্যাথিউ রাশ এর সাথে যৌথ ভাবে) 
২০০৯ গ্রাবী পুরস্কারঃ সেরা দ্বৈত (এডাম কিলিয়ানের সাথে যৌথভাবে)

তথ্যসূত্র 

১৯৭০-এ জন্ম
জীবিত ব্যক্তি
সিটি সেন্টার

সিটি সেন্টার হল এখনও পর্যন্ত বাংলাদেশে নির্মিত সবচেয়ে লম্বা আকাশচুম্বী ভবন। এটি ঢাকার বাণিজ্যিক প্রাণকেন্দ্র মতিঝিলে অবস্থিত। ভবনটি  উঁচু।

সুবিধাসমূহ 
সিটি সেন্টার বাংলাদেশের প্রথম ভবন যেখানে বহুতল গাড়ি পার্কিং সুবিধা প্রদান করা হয়। ভবনটিতে একটি ছোট কনভেনশন সেন্টার এবং বিনোদনমূলক স্থান রয়েছে, সেইসাথে একটি অ্যাট্রিয়াম রয়েছে। ভবনটি বাণিজ্যিক ব্যবহারের জন্য নির্মিত হলেও জনসাধারণের জন্য উন্মুক্ত। ভবনটিতে হেলিকপ্টার নামারও ব্যবস্থা আছে।

চিত্রশালা

আরও দেখুন 
 জীবন বীমা টাওয়ার
 বাংলাদেশ ব্যাংক ভবন

তথ্যসূত্র

বহিঃসংযোগ 

 সিটি সেন্টার বাংলাদেশ

ঢাকার ভবন ও স্থাপনা
বাংলাদেশের গগনচুম্বী দাপ্তরিক ভবন
মতিঝিল থানা
ঢাকার অর্থনীতি
২০১২-এ বাংলাদেশে প্রতিষ্ঠিত
শ্যন পল লকহার্ট

শ্যন পল লকহার্ট ১৯৮৬ সালের ৩১ অক্টোবর আইডাহোর লুইস্টনে জন্মগ্রহণ করেন। তিনি একজন আমেরিকান মডেল, চলচ্চিত্র অভিনেতা এবং সমকামী পর্নোগ্রাফিক অভিনেতা। তিনি ব্রেন্ট করিগন ছদ্মনামে সমকামী যৌন চলচ্চিত্রে অভিনয় শুরু করেন।

প্রথম জীবন 
লুইস্টনে জন্ম নেয়া শ্যন পল লকহার্ট বেড়ে ওঠেন সিয়াটলে তার সৎ পিতার কাছে। ২০০৩ সালে তার মায়ের সাথে বাস করার জন্য তিনি স্যান ডিয়েগোয় যান। তার ছেলে বন্ধু তাকে সমকামী পর্নোগ্রাফীতে নিয়ে আসেন। তখন তার বয়স মাত্র ১৬।

সমকামী পর্নোগ্রাফিক ক্যারিয়ার 
শ্যন ব্রেন্ট করিগন  নামে অনেকগুলো গে পর্নোগ্রাফিক চলচ্চিত্রে অভিনয় করেছেন। ফক্স রাইডার নামে তিনি “দ্যা ভেলভেট মাফিয়া”  পার্ট ১ এবং ২ তে অভিনয় করেন। তিনি তার স্কুল বয় ক্রাশ এবং দ্যা ভেলভেট মাফিয়ার জন্য সমাধিক পরিচিত। ২০০৪ সালে শ্যন কোবরা ভিডিওতে  প্রথম যৌন চলচ্চিত্রে কাজ করা শুরু করেন। তিনি দ্রুত সময়ের মধ্যে কোবরা ভিডিওর একজন জনপ্রিয় পারফরমার হয়ে ওঠেন।

তথ্যসূত্র 

১৯৮৬-এ জন্ম
মার্কিন অভিনেতা
২১শ শতাব্দীর মার্কিন অভিনেতা
জীবিত ব্যক্তি
মার্কিন পর্নোগ্রাফি চলচ্চিত্র প্রযোজক
মার্কিন যুক্তরাষ্ট্রের এলজিবিটিকিউ বিনোদনশিল্পী
মার্কিন পর্নোগ্রাফিক চলচ্চিত্র অভিনেতা
মার্কিন পর্নোগ্রাফি চলচ্চিত্র পরিচালক
মার্কিন চলচ্চিত্র অভিনেতা
মার্কিন পুরুষ প্রাপ্তবয়স্ক মডেল
মার্কিন গে পর্নোগ্রাফিক চলচ্চিত্র অভিনয়শিল্পী
এলজিবিটিকিউ প্রাপ্তবয়স্ক মডেল
গে পর্নোগ্রাফিক চলচ্চিত্রের পরিচালক
গে পর্নোগ্রাফিক চলচ্চিত্র অভিনয়শিল্পী
নেদেলিয়া

নেদেলিয়া (সপ্তাহ) ছিল একটি রুশ উদারনৈতিক-নারোদবাদী রাজনৈতিক ও সাহিত্যিক সংবাদপত্র। এটি সেন্ট পিটার্সবুর্গে ১৮৮৬ থেকে ১৯০১ সালের মধ্যে প্রকাশিত হতো। পত্রিকাটি স্বৈরতন্ত্রের বিরুদ্ধে লড়াইয়ের বিরোধিতা করত এবং তথাকথিত 'গৌণ বিষয়াবলী' সংক্রান্ত তত্ত্ব প্রচার করত। অর্থাৎ বৈপ্লবিক সংগ্রাম থেকে বিরত থেকে 'সংস্কৃতিবাদে' ব্যাপৃত থাকতে আহ্বান জানাত বুদ্ধিজীবীসম্প্রদায়ের উদ্দেশ্যে।

তথ্যসূত্র 

সেন্ট পিটার্সবুর্গের প্রচারমাধ্যম
রাশিয়ায় প্রকাশিত সংবাদপত্র
রুশ সাম্রাজ্যের সংবাদপত্র
রাশিয়ার বিলুপ্ত সংবাদপত্র
রুশ ভাষার সংবাদপত্র
ববি দেওল

ববি দেওল (জন্ম বিজয় সিং দেওল, ২৭ জানুয়ারি, ১৯৬৭ ) একজন ভারতীয় অভিনেতা। তিনি বলিউড অভিনেতা ধর্মেন্দ্রের পুত্র ও সানি দেওলের ভাই।

ববি দেওল ১৯৯৫ সালে বারসাত সিনেমায় তাঁর ভূমিকার জন্য ফিল্মফেয়ার শ্রেষ্ঠ অভিষেক পুরস্কার লাভ করেন এবং পরে ২০০২ সালে হামরাজ সিনেমায় তাঁর অভিনয়ের জন্য ফিল্মফেয়ার শ্রেষ্ঠ অভিনেতার পুরস্কার জন্য মনোনীত হয়েছিলেন।

চলচ্চিত্র 
 কাঙ্গুবা (২০২৪)
 এনিম্যাল (২০২১)
 হাউসফুল ৪ (২০১৯)
 ইয়ামলা পাগলা দিওয়ানা: ফির সে (২০১৮)
 ইয়ামলা পাগলা দিওয়ানা ২ (২০১৩)
 ইয়ামলা পাগলা দিওয়ানা (২০১১)

তথ্যসূত্র

বহিঃসংযোগ 
 

 অফিসিয়াল ওয়েবসাইট
 ফেসবুকে ববি দেওল
 ইউটিউব চ্যানেল

১৯৬৯-এ জন্ম
জীবিত ব্যক্তি
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
হিন্দি চলচ্চিত্র অভিনেতা
শ্রেষ্ঠ নবাগত অভিনেতা বিভাগে ফিল্মফেয়ার পুরস্কার বিজয়ী‎
ভারতীয় শিশু অভিনেতা
পাঞ্জাবি ব্যক্তি
ভারতীয় শিখ
মুম্বইয়ের অভিনেতা
মিঠিবাই কলেজের প্রাক্তন শিক্ষার্থী
ইভান আগুইলি

ইভান আগুইলি (আব্দুল হাদি আকিলি)  (মে ২৪, ১৮৬৯ - অক্টোবর ১, ১৯১৭) ছিলেন একজন সুইডিশ পেইন্টার ও লেখক। তিনি ছিলেন মিশরের বিখ্যাত সুফি সাধক শেখ আব্দুর রহমান আল-কবির এর ইউরোপ অঞ্চলে নিযুক্ত খলিফা বা ছুফি প্রতিনিধি (মাকাদ্দেম)। পশ্চিমা বংশোদ্ভূত তিনিই প্রথম ব্যক্তি যিনি নিজে পীর হিসাবে জীবন যাপন করেন। তিনি প্রচ্যের অপর বিখ্যাত সুফি সাধক রেন জুনুনকে সুফি ভাবধারায় আনার পেছনে পীর ও দীক্ষাগুরু হিসাবে ভূমিকা রাখেন  এবং ইবনুল আরাবীর সুফি মতার্শ প্রচারে ভূমিকা রাখা তিনিই প্রথম পশ্চিমা বংশদ্ভূত সুফি। আগুইলির লেখা নিবন্ধ ইউনিভার্সেলিটি ইন ইসলাম ( বিশ্বজুড়ে ব্যাপক গ্রহণযোগ্য লাভ করে।

জন্ম ও বেড়ে উঠা 
ইভান আগুইলির পারিবারিক নাম ছিল জন গুষ্টাফ এ্যাগিলি। তিনি স্যালা নামক সুইডেনের এক ছোট্ট শহরে ১৮৬৯ সালের ২৪ মে জন্ম গ্রহণ করেন। তার পিতার নাম জোহান গ্যাব্রিয়্যাল এ্যাগিলি।

১৮৭৯- ১৮৮৯ সাল পর্যনত স্কটল্যান্ড ও ষ্টকহোমে লেখা পড়া করেন। তার যৌবনের শুরু হতেই ধর্মীয় আধ্যাত্মিকতায় বিষয়ে তার অধীর আগ্রহ প্রকাশ পায়। তিনি ১৮৮৯ সালে ইভান আগুইলি নামধারণ করে প্যারিস পাড়ি জমান। সুইডেনে প্রত্যাবর্তনের পূর্বে ১৮৯০ সালে চলে যান লন্ডনে।

১৮৯০ সালে ষ্টকহোমে ফিরে এসে তিনি আর্ট্ স্কুলে ভর্তি হন। ১৮৯২ সালে তিনি ফিরে যান প্যারিসে। ফরাসী বিপ্লবের সাথে যুক্ত থাকার দায়ে তাকে জেলে যেতে হয় ১৮৯৪ সালে। তাকে ঐতিহাসিক ট্রায়েল অব দি থার্টি এর মামলার মোকাবেলা করতে হয়। কয়েক মাসের মধ্যে ছাড়া পেয়ে তিনি ১৮৯৫ সালে মিশরের উদ্দেশ্যে ফ্রান্স ত্যাগ করেন। সেখানে তিনি পুনরায় ১৮৯৬ সালে প্যারিসে ফেরত আসার পূর্ব পর্যন্ত  অবস্থান করেন। মিশরে বসবাসকালে তিনি ইসলাম ধর্মে দীক্ষিত হয়ে নাম ধারণ করেন আব্দুল হাদি আকিলি। অতপর ১৮৯৯ সালে বর্তমান শ্রীলঙ্কার কলম্বো ভ্রমণ শেষে ফ্রান্সে ফিরে আসেন ১৯০০ সালে।

মিশর 
ইভান আগুইলি পুনরায় ১৯০২ সালে কায়রোতে ফেরত গিয়ে তৎকালীন আল-আরাবীয়া সাধিলিয়া তরীকার মিশরীয় পীর শেখ আব্দুর রহমান ইলিয়াছ আল-কবিরের (১৮৪০-১৯২১) নিকট মুরীদ হন  অর্থাৎ দীক্ষা গ্রহণ করেন। সে বছর ১৯০২ সালেই সর্বপ্রথম পশ্চিমা-ইউরোপিয়ান ছাত্র হিসাবে ভর্তি হন আল-আজহার বিশ্ববিদ্যালয়ে, যেখানে তিনি আরবী ভাষা ও ইসলামী দর্শন বিষয়ে প্রতিষ্ঠানিক পড়াশোনা করেন।

স্বীয় পীর শেখ ইলিয়াছের অণুকম্পায় তারই মুরীদ আগুইলি এবং অপর ইসলাম গ্রহণকারী ইতালীয় সাংবাদিক শিষ্য (মুরীদ) এ্যানরিকো ইসাবেতো (১৮৭৮-১৯৬৩) ইতালীয়: ইল কনভিটো (আরবী: আল-নাহদি) নামের একটি ইতালীয় ম্যাগাজিন/সাময়িকী কায়রোতে প্রকাশ ও প্রতিষ্ঠা করেন (১৯০৪-১৯১৩)।

মৃত্যু 
উসমানীয় সাম্রাজ্যের গুপ্তচর সাব্যস্ত করে ১৯১৬ সালে তাকে পাঠিয়ে দেয়া হয় স্পেনে। স্পেনে আগুইলি এতটা আসহায় ছিলেন যে, সেখান হতে সুইডেনে ফেরত যাওয়ার মত আর্থিক সামর্থ্য ছিলনা তার। তিনি খালি হাতেই স্পেন হতে সুইডেন ফেরার পথে বার্সেলোনার অদূরে ল’হোসপিটালেট ডি ল্লোব্রিগেট নামক গ্রামের রেল ক্রসিংয়ে অক্টোবর ০১, ১৯১৭ সালে চলন্ত ট্রেনের ধাক্কায় নিহত হন।

আরও দেখুন 
 ইসাবেল এর্বার্হাডথ
 ইবনুল আরাবী
 এনায়েত খান
 ইদ্রিছ শাহ
 উসমান হারুনী
 অমূল্য শাহ
 আহমদ উল্লাহ মাইজভান্ডারী
 ছোট মৌলানা
 বাবা ভান্ডারী
 ছালেকুর রহমান রাহে ভান্ডারী
 ছৈয়দ দেলাওয়ার হোসাইন

তথ্যসূত্র 

১৮৬৯-এ জন্ম
সুইজারল্যান্ডের সুফিবাদী
১৯১৭-এ মৃত্যু
পাশ্চাত্য ছুফি ধারা
আল-আজহার বিশ্ববিদ্যালয়ের প্রাক্তন শিক্ষার্থী
সুয়েডীয় দার্শনিক
ইসলামে ধর্মান্তরিত
ওয়ার্ল্ড ট্রেড সেন্টার চট্টগ্রাম

দ্যা ওয়ার্ল্ড ট্রেড সেন্টার চট্টগ্রাম (ডব্লিউটিসি চিটাগং), চট্টগ্রাম এর আগ্রাবাদ-এ অবস্থিত একটি বাণিজ্যিক ভবন। ২১ তলা ভবনের শীর্ষস্থানীয় এই ভবনটির উচ্চতা ৯০.৭০ মিটার (২৯৮ ফুট)। সব আধুনিক সুবিধার ব্যবস্থাসহ ট্রেড সেন্টারটি আন্তর্জাতিক মানের পর্যায়ে আমদানির-রপ্তানিসহ দেশের সামগ্রিক ব্যবসায়িক কার্যক্রমে সাহায্য করবে। ভবনটির আনুমানিক সমাপ্তির তারিখ জুলাই ২০১৩ এবং ২০১৬ সালে উদ্বোধন করা হয়ে। ।

বাংলাদেশে এই প্রথম নির্মিত হচ্ছে ওয়ার্ল্ড ট্রেড সেন্টার।

বৈশিষ্ট্য সমূহ 
চট্টগ্রাম ওয়ার্ল্ড ট্রেড সেন্টারে নিম্নলিখিত বৈশিষ্ট্য রয়েছে:
 ৪ তারকা হোটেল
 আন্তর্জাতিক মানসম্পন্ন কনভেনশন হল
 সম্মেলন কেন্দ্রে
 প্রদর্শনী হল
 ওয়ার্ল্ড ট্রেড সেন্টার ক্লাব
 ৪০০ গাড়ির জন্য ৩টি বেসমেন্ট গাড়ি পার্কিং
 মিডিয়া সেন্টার
 অফিস ব্লক
 আর্থিক প্রতিষ্ঠান জন্য ব্লক
 আইটি জোন
 সিসিসিআই সদরদপ্তর

আরও দেখুন 
 চট্টগ্রাম সিটি সেন্টার
 সেনা কল্যাণ ভবন
 বাংলাদেশ শিল্প ব্যাংক ভবন

তথ্যসূত্র 

আগ্রাবাদ
ওয়ার্ল্ড ট্রেড সেন্টারসমূহ
চট্টগ্রামের গগনচুম্বী অট্টালিকা
চট্টগ্রামের বাণিজ্যিক ভবন
বাংলাদেশের গগনচুম্বী দাপ্তরিক ভবন
চট্টগ্রামের অর্থনীতি
ঢাকার সুউচ্চ ভবনের তালিকা

ঢাকার উচ্চতম ভবনসমূহের এই তালিকা সরকারী প্রতিষ্ঠান রাজউক এর নীতিমালা অনুযায়ী উচ্চতার মানদন্ডের উপর ভিত্তি করে ঢাকা শহরের উচ্চ ভবনগুলো গণ্য হবে। ঢাকায় অসংখ্য বিভিন্ন উচ্চতায় আকাশচুম্বী ভবন রয়েছে। যেমন- সিটি সেন্টার হল বাংলাদেশের সবচেয়ে বড় ভবন,এই ভবনটির উচ্চতা  পর্যন্ত এছাড়াও সেনা কল্যাণ ভবন,শিল্প ভবন ইত্যাদি।

উচ্চ ভবন 
এই তালিকাটি উচ্চতম ভবনের র‍্যাঙ্কটি ঢাকা সরকারী হিসাব অনুসারে গঠন করা হয়েছে। সমস্ত ভবনের তালিকা নিচের দিক থেকে অন্তত মাটি থেকে । সেগুল হল সম্পন্ন অথবা শীর্ষস্থানের বাইরে।

ভবিষ্যত উচ্চ ভবন

নির্মাণাধীন 
এই তালিকাটি শহরের নির্মাণাধীন যে বাড়ীগুলো এবং অন্তত ১৭ তম মেঝে পর্যন্ত ওঠার পরিকল্পনা নেওয়া হয়েছে। শুধুমাত্র অনুমোদিত বা প্রস্তাবিত বিল্ডিং এই টেবিলের মধ্যে অন্তর্ভুক্ত করা হলো না।

প্রস্তাবিত অথবা শহর দ্বারা অনুমোদিত 
এই ভবনের তালিকাটি শহরে প্রস্তাবিত বা অনুমোদিত কিন্তু নির্মাণকাজ এখনো শুরু করা হয়নি। নিচের তালিকাভুক্ত সব ভবন অন্তত ২২ মেঝের উপর প্রতিষ্ঠিত।

সেনা ভবন 
সেনা ভবন ঢাকায় আকাশচুম্বী প্রকল্প নির্মিত করার লক্ষ্যে প্রস্তাবিত করা হয়েছিল। কিন্তু এখন এটা বর্জন করা হয়েছে। এটির উচ্চতা  পর্যন্ত ওঠার পরিকল্পনা ছিল  যেটির অনুমিত ছিল ভারতীয় উপমহাদেশের সবচেয়ে লম্বা প্রস্তাবিত ভবন হিসেবে।

আরও দেখুন 
 বাংলাদেশের সুউচ্চ ভবনের তালিকা
 ঢাকার উচ্চতম ভবনসমূহের তালিকা
 কুষ্টিয়ার সুউচ্চ ভবন সমূহের তালিকা
 সিলেটের সুউচ্চ ভবনের তালিকা
 চট্টগ্রামের সুউচ্চ ভবনসমুহের তালিকা
 বিশ্বের সুউচ্চ ভবনের তালিকা

তথ্যসূত্র

বহিঃসংযোগ 

 ঢাকায় উচ্চ ওঠা ভবন, Emporis.com

ঢাকার ভবন ও স্থাপনা
ঢাকা সম্পর্কিত তালিকা
বাংলাদেশের সুউচ্চ ভবনের তালিকা
বাংলাদেশের সুউচ্চ ভবনের তালিকা

এই তালিকাটি বাংলাদেশের উচ্চতম ভবনসমূহের তালিকা অফিসিয়াল উচ্চতা উপর ভিত্তি করে বাংলাদেশে উঁচু তলার বাড়ির অবস্থান গণ্য করা হয়েছে। বাংলাদেশের অধিকাংশই উচ্চ ভবনগুলো রাজধানী ঢাকায় রয়েছে। ইতোমধ্যেই প্রায় ১০০০ উচ্চ ভবন বাংলাদেশে নির্মিত হয়েছে। চট্টগ্রামে বৃহদায়তন শত শত ভবন নির্মাণ কাজ চলছে। এছাড়াও রাজশাহী,খুলনা,সিলেট শহরসহ কুষ্টিয়া,বগুড়া,ময়মনসিংহ,কুমিল্লা,ফরিদপুর, ইত্যাদি শহরে উঁচু ভবন নির্মাণ করা হচ্ছে।

সুউচ্চ ভবনসমূহ

নির্মাণাধীন

প্রস্তাবিত, অনুমোদিত, বা স্থগিত 
এই তালিকায় ভবনগুলি বর্তমানে নির্মাণাধীন, স্থগিত, বা প্রস্তাবিত অবস্থায় রয়েছে এবং কমপক্ষে  বা ৪০ তলা উচ্চতাসম্পন্ন করার পরিকল্পনা রয়েছে।

প্রস্তাবিত

অনুমোদিত

উচ্চতম ভবনের সময়রেখা
নিম্নলিখিত ভবনগুলি পূর্বে বাংলাদেশের দীর্ঘতম ভবনের খেতাব ধারণ করেছিল।

১০০ মিটার উচ্চতাসম্পন্ন ভবন

১০০ মিটারের অধিক উচ্চতাসম্পন্ন ভবনের শহর
স্থাপত্য উচ্চতা অনুযায়ী ভবনের তালিকা।

১০০ মিটারের কম উচ্চতাসম্পন্ন ভবনের শহর (নির্মাণাধীন)
স্পায়ার এবং অ্যান্টেনা ব্যতীত শুধুমাত্র তলার উচ্চতা অনুযায়ী ভবনের তালিকা।

আরও দেখুন 

 চট্টগ্রামের সুউচ্চ ভবনসমুহের তালিকা
 ঢাকার উচ্চতম ভবনসমূহের তালিকা
 সিলেটের সুউচ্চ ভবনের তালিকা
 বিশ্বের সুউচ্চ ভবনের তালিকা

তথ্যসূত্র 

বাংলাদেশের গগনচুম্বী অট্টালিকা
বাংলাদেশের সুউচ্চ ভবনের তালিকা
বাংলাদেশের ভবন ও স্থাপনার তালিকা
এশিয়ার উচ্চতম ভবনের তালিকা
দেশ অনুযায়ী উচ্চতম স্থাপনার তালিকা
জন চার্লস ফিল্ডস

জন চার্লস ফিল্ডস একজন কানাডীয় গণিতবিদ এবং ফিল্ডস পদক এর প্রতিষ্ঠাতা।

জীবনী 
ফিল্ডস ১৮৬৩ সালের ১৪ মে অন্টারিওর হ্যামিল্টনে জন্মগ্রহণ করেন। তিনি টরন্টো বিশ্ববিদ্যালয় থেকে ১৮৮৪ সালে গ্র্যাজুয়েট হন। তিনি ১৮৮৭ সালে জনস হপকিন্স বিশ্ববিদ্যালয় থেকে পিএইচডি ডিগ্রি লাভ করেন। তিনি জনস হপকিন্স বিশ্ববিদ্যালয় এ দুই বছর শিক্ষকতা করেন। তিনি টরন্টো বিশ্ববিদ্যালয় এ শিক্ষকতা করার জন্য ১৯০২ সালে কানাডায় ফিরে আসেন। তিনি ১৯১৯ থেকে ১৯২৫ সাল পর্যন্ত রয়েল কানাডিয়ান ইন্সটিটিউট এর প্রেসিডেন্টের দায়িত্ব পালন করেন। তিনি ১৯০৭ সালে রয়েল সোসাইটি অব কানাডা এবং ১৯১৩ সালে রয়েল সোসাইটি অব লন্ডন এর ফেলো নির্বাচিত হন।

তথ্যসূত্র 

১৮৬৩-এ জন্ম
১৯৩২-এ মৃত্যু
কানাডীয় গণিতবিদ
রয়েল সোসাইটির সভ্য
জনস হপকিন্স বিশ্ববিদ্যালয়ের প্রাক্তন শিক্ষার্থী
টরন্টো বিশ্ববিদ্যালয়ের প্রাক্তন শিক্ষার্থী
টরন্টো বিশ্ববিদ্যালয়ের শিক্ষক
এশিয়ান গেমসে বাংলাদেশ

বাংলাদেশ ১৯৮৬ সালে প্রথম এশিয়ান গেমসে অংশগ্রহণ করে।

পদক সারণী

এশিয়ান গেমস পদক

পদকের তালিকা

ক্রীড়া অনুযায়ী পদক

তথ্যসূত্র
সর্বকালীন এশিয়ান গেমসের পদক তালিকা

এটি গ্রীষ্মকালীন এশিয়ান গেমস একটি সর্বকালীন পদক তালিকা, যাতে এশিয়ান গেমসের শুরু ১৯৫১ সাল থেকে সর্বশেষ ২০১৮ সাল পর্যন্ত সকল গেমসে অর্জিত পদকে হিসাব আছে। এই তালিকায় এশিয়ান শীতকালীন গেমস এবং এশিয়া অলিম্পিক কাউন্সিল কর্তৃক আয়োজিত অন্যান্য ইভেন্টের পদকের হিসাব অন্তর্ভুক্ত করা হয়নি।

পদকসহ কমিটি

পদক ছাড়া কমিটি

আরও দেখুন 
 এশিয়ান গেমসে পাকিস্তান

তথ্যসূত্র 

 OCA

বহিঃসংযোগ 
 OCA: Asian Games

এশিয়ান গেমসের পদক তালিকা
গ্রীষ্মকালীন এশিয়ান গেমসের পদক তালিকা